tomron87/hebrew-wikipedia-sentences-corpus huggingface dataset:
בנוסף הגיע השיר למקום הראשון במצעד השירים האלטרנטיביים החמים של הבילבורד ובמצעד שירי הרוק והאלטרנטיבי החמים של המגזין, ולמקום ה-26 במצעד רשימת ההשמעה האלטרנטיבית, השיר הראשון שלה שנכנס למצעד האלטרנטיבי מאז "Rubberband Girl" ב-1994.
הטריילר של חלקה השני של העונה הרביעית של "דברים מוזרים" הכיל רמיקס תזמורתי לשיר, שנוצר במיוחד עבורו, ושימש גם בפרק הסיום, "The Piggyback".
Runemagick (בעברית: "קסם רונות", תעתיק: "רונמג'יק") היא להקת דת'-דום מטאל שוודית שהוקמה בשנת 1990. הלהקה הוקמה על ידי ניקלאס "טרור" רודולפסון תחת השם Desiderius, אשר הוחלף במהירות ל-Runemagic, ולבסוף ל-Runemagick.
הם התחילו כלהקת דת' מטאל "טהור", אך מאוחר יותר הושפעו ושילבו אלמנטים מדום מטאל, השפעות שניתן לזהות מעט כבר באלבום הבכורה של הלהקה, The Supreme Force of Eternity.
סולן הלהקה, ניקלאס "טרור" רודולפסון, והבסיסטית, אמה רודולפסון, נשואים.
הם גרים יחד עם משפחתם.
"Runnin" הוא שיר של הראפר מאטלנטה 21 סבאג' והמפיק המוזיקלי האמריקאי מטרו בומין.
הוא יצא לאור ב-2 באוקטובר 2020, כרצועה הפותחת מתוך אלבום האולפן המשותף שלהם, Savage Mode II.
הוא נשלח לרדיו הקצבי בארצות הברית ב-13 באוקטובר 2020, לצד "Mr.
Right Now", כסינגלים המובילים מתוך האלבום.
השיר נכנס למקום השמיני במצעד הבילבורד הוט 100.
"Runnin" הוא רצועה "נשמתית" ו"מפחידה", כאשר מטרו בומין ממיר דגימה של השיר "I Thought It Took a Little Time" של דיאנה רוס מ-1976 ללופ "רודף", הבנוי סביב מערכת תופים "מאיימת".
מבחינת ליריקה, השיר רואה את 21 סבאג' חוזר ל"נושא האמיתי והאולטרה-אלים שהביא אותו לקדמת הבמה של ההיפ הופ", כשהוא מתעמק ב"נטיות הקלטניות שלו" ושר על ארסנל הנשק שלו ואיומים על אויבים המסרבים להישאר במקומם.
הקצב המהיר, יחד עם הזרימה של 21 "מוכיח שהוא יכול 'לרוץ' עם הרצועה".
כמו ברצועות אחרות באלבום, השיר כולל קריינות של מורגן פרימן, שמציב את השאלה: "האם הדברים טובים יותר או גרועים יותר בפעם השנייה?".
הווידאו קליפ לשיר פורסם ב-2 באוקטובר 2020, שעות ספורות לאחר צאתו של השיר באלבום.
בקליפ נראה 21 סבאג' יוצא ל"סיבוב ניצחון" ברחובות אטלנטה, כשהוא חוגג את פרס גראמי לשיר הראפ הטוב ביותר שקיבל עבור "A Lot".
מקוםתאריםמכירות קנדה (Music Canada) זהב 40,000 ארצות הברית (RIAA) פלטינה ×2 2,000,000
"Running Out" הוא סינגל של הדי ג'יי והמפיק המוזיקלי הנורווגי, מטומה, והזמרת-יוצרת הנורווגית, אסטריד אס.
השיר יצא, על ידי חברות התקליטים FFRR רקורדס וביג ביט רקורדס, ב-1 בדצמבר 2015, כסינגל השלישי של אלבום האולפן הראשון של מטומה, Hakuna Matoma.
השיר נכתב על ידי אסטריד אס ומטומה, והופק על ידי מטומה.
נכון לינואר 2023, השיר הושמע למעלה מ-3 מיליון פעמים ביוטיוב, ולמעלה מ-169 מיליון פעמים בספוטיפיי.
אזורתוארמכירותקנדה (Music Canada)זהב40,000נורווגיה (IFPI Norway)2× פלטינה80,000שוודיה (GLF)פלטינה40,000ארצות הברית (RIAA)זהב500,000
Rush (בעברית: ריגוש) הוא סינגל שהוקלט על ידי הזמר-יוצר האוסטרלי טרוי סיון.
השיר יצא לאור ב-13 ביולי 2023, על ידי חברות התקליטים EMI וקפיטול רקורדס, כסינגל המוביל מתוך אלבומו השלישי, Something to Give Each Other.
ביוני 2023 חשף סיון את השיר כאשר פרסם את שמו ואת הקרדיטים ליוצריו.
בנוסף, הוא פרסם פוסט ברשת החברתית אינסטגרם שבו כתב כי הוא מתנצל בפני מעריציו על שנתן להם להמתין חמש שנים עד שהוציא שיר חדש.
שמו של השיר הושפע חלקית מסוג של סם פופרס הנושא את אותו השם, אך גם נועד לתאר את התחושה שבזמן ריקוד עם "מישהו שווה".
לדברי סיון, השיר נועד לשקף מחוויותיו, בהן חש "בטוח, חופשי ומשוחרר" בעוד שהיה "הכי מחובר שניתן למוזיקה ולקהילה" שסובבות אותו.
שאד ד'סוזה מפיצ'פורק זיכה את השיר בתואר "הרצועה החדשה הטובה ביותר", וציין כי בשיר "אין דבר מלבד אקסטזה טהורה".
ד'סוזה התייחס בפרט לפזמון השיר ול"הומוארוטיקה של שיר כדורגל" אשר התלוותה אליו בשילוב "קצב פסנתר-האוס".
כמו כן, הוא שיבח את סיון על כך שהפיק "שיר קיץ נשגב ומתהולל".
ארגוןרשימהדירוגמקוררולינג סטון100 השירים הטובים ביותר לשנת 202351פיצ'פורק9בילבורד100 השירים הטובים ביותר של 2023: בחירות הצוות7
הווידאו קליפ לשיר פורסם ב-13 ביולי בערוץ היוטיוב הרשמי של סיון.
הוא בוים על ידי גורדון פון שטיינר וצולם בברלין שבגרמניה.
לארישה פול מרולינג סטון כתבה כי לדעתה הדמויות בקליפ מקובעות ב"תקשורת חסרת מילים" בלבד, כאשר הן מדברות זו עם זו "על ידי מבטים ותנועות", ובכך למעשה בונות סביבן את המוטיב של "אהבה ללא-תנאי שמכלה הכול".
הגרסה הראשית זמינה לצפייה במרבית המדינות, בעוד זו המשנית שפורסמה הוגבלה לצפייה במדינות כגון איחוד האמירויות הערביות וערב הסעודית.
הווידאו קליפ זכה לשבחים על הייצוג הקווירי הרחב שבו, על הכוריאוגרפיה שלו, ועל האזכורים השונים לתרבות הלהט"ב.
עם זאת, הוא ספג ביקורת בשל החוסר בגיוון של מבני גוף בקרב הרקדנים המופיעים בו.
סיון הגיב בעצמו לביקורת ואמר כי "למען האמת, פשוט לא חשבנו על זה – בוודאי לא אמרנו 'אנחנו רוצים סוג מסוים של בן אדם בקליפ'.
פשוט יצרנו את הקליפ, ולא הושקעה מחשבה רבה מאחורי זה".
כמו כן, סיון התייחס לתגובות באדי שיימינג שקיבל, ואמר כי "הייתה הכתבה הזאת [...] והם דיברו על [החוסר בגיוון של מבני גוף], כשבאותו המשפט כתבו 'תאכלו משהו, טווינקים מטומטמים'.
זה העציב אותי מאוד לקרוא את זה – כי עברתי בעצמי תקופות של חוסר ביטחון לגבי דימוי הגוף שלי.
אני חושב שהגוף של כל אחד יפה כמו שהוא, כולל זה שלי, ופשוט מבאס לראות אנשים שמדברים על הגוף של אנשים אחרים".
פרסתאריךקטגוריהתוצאהמקורפרס הווידאו קליפים של MTV11 בספטמבר 2024הכוריאוגרפיה הטובה ביותר
"Runaway" הוא סינגל של הלהקה האמריקאית ואן ריפאבליק.
השיר יצא לאור ב-26 במאי 2023. השיר צפוי להיכלל באלבום השישי העתידי של הלהקה.
השיר הוא השיר הראשון של הלהקה לאחר שלא הוציאה מוזיקה חדשה במשך שנה.
השיר הוקלט בזמן שהלהקה הייתה בסיבוב הופעות בדרום מזרח אסיה.
קטעים מהשיר ומהקליפ עלו בערוצי המדיה החברתית של הלהקה לפני יציאתו לאור.
אחת הפרסומות של ג'יפ משנת 2023 כוללת את השיר כמוזיקת הרקע שלה.
השיר הבא עוסק ברצון לברוח מהמציאות הנוכחית.
הוא מבטא את התחושה של להיות תקוע ולרצות להשתחרר ממגבלות או אילוצים.
מילות השיר מרמזות על תחושת דחיפות והצורך לנצל את הרגע, עם הרעיון לנצל הזדמנות אחרונה ללכת בדרך אחרת.
השיר מדגיש את החשיבות של להרפות, לאמץ אנרגיה חדשה ולעזוב שליליות.
הוא מביע כמיהה לחופש, הסתכלות עצמית, והאמונה שדברים טובים יותר נמצאים בהישג יד.
השיר נכתב על ידי בן סממה, ראיין טדר, ברנט קטצ'ל, ג'וני סימפסון ונולן סייפ.
הוא מופק על ידי ג'ון נתנאל, קטצ'ל ובן סממה.
הקליפ הרשמי של "Runaway" יצא לצד הסינגל.
את הקליפ ביים תומאס ויטמור.
הקליפ צולם במהלך סיבוב ההופעות האחרון של הלהקה בשמונה ערים בדרום מזרח אסיה: הונג קונג, מנילה, ג'קרטה, סינגפור (ובפרט במלון מרינה ביי סנדס), קואלה לומפור, בנגקוק, טאיפיי וטוקיו.
"Runaway (U & I)" הוא סינגל של צמד המוזיקה האלקטרונית השוודי, גלנטיס, בשיתוף פעולה (ללא קרדיט) עם ג'וליה קרלסון וקתי דניס.
השיר יצא ב-5 באוקטובר 2014 בהוצאת חברות התקליטים וורנר מיוזיק גרופ וביג ביט רקורדס.
השיר מופיע כסינגל השני של אלבום האולפן הראשון של גלנטיס, Pharmacy.
השיר נכתב על ידי ג'וליה קרלסון, אנטון רונדברג, גלנטיס, קתי דניס וסווידן, והופק על ידי גלנטיס וסווידן.
נכון לספטמבר 2023, השיר הושמע למעלה מ-416 מיליון פעמים ביוטיוב, ולמעלה מ-801 מיליון פעמים בספוטיפיי.
אזורתוארמכירותאוסטרליה (ARIA)2× פלטינה140,000בלגיה (BEA)זהב20,000ברזיל (Pro-Música Brasil)3× פלטינה180,000קנדה (Music Canada)3× פלטינה240,000דנמרק (IFPI Danmark)זהב30,000גרמניה (BVMI)פלטינה400,000איטליה (FIMI)פלטינה50,000מקסיקו (AMPROFON)זהב30,000ניו זילנד (RMNZ)פלטינה15,000נורווגיה (IFPI Norway)2× פלטינה20,000פולין (ZPAV)פלטינה50,000פורטוגל (AFP)פלטינה20,000ספרד (PROMUSICAE)זהב20,000שוודיה (GLF)2× פלטינה80,000שווייץ (IFPI Switzerland)זהב15,000הממלכה המאוחדת (BPI)2× פלטינה1,200,000ארצות הברית (RIAA)3× פלטינה3,000,000
"Runnin' Blue" הוא שיר של להקת הרוק האמריקאית הדלתות שנכתב על ידי הגיטריסט רובי קריגר.
חברת התקליטים אלקטרה רקורדס הוציאה את השיר באוגוסט 1969 כסינגל הרביעי מתוך אלבומה הרביעי של הלהקה, The Soft Parade, עם השיר "Do It".
הסינגל הגיע למקום ה-64 במצעד בילבורד הוט 100 ולמקום ה-40 במצעד קאש בוקס טופ 100.
רובי קריגר חולק קולות עם ג'ים מוריסון בפזמון של השיר, השיר היחיד של הדלתות שבו קריגר היה סולן בזמן שמוריסון היה בחיים.
"Runnin' Blue" קיבל השראה ממותו לאחרונה של אוטיס רדינג.
מוריסון שר את ההקדמה לשיר, שהתייחס למותו של רדינג והתבסס על שיר של לדבלי, "Poor Howard", אליו מוריסון הכניס את שמו של רדינג:Poor Otis, dead and gone
Poor Otis, dead and goneהמילים מתייחסות גם לשירו של רדינג "".
טסטה מציין גם כי השורה מתוך "Runnin' Blue" המציינת "Don't fight/Too much to lose" סותרת את השירים הקודמים.
מבקר הרולינג סטון, אלק דוברו, מתח ביקורת על שירת הפתיח על היותה "מוגזמת".
ריי מנזרק - עוגב גיבסון קלמזו
רובי קריגר - גיטרה, סולן המקהלה
פול האריס - עיבודים תזמורתיים
Runway AI היא חברה אמריקאית, המתמחה בבינה מלאכותית יוצרת.
החברה מתמקדת בעיקר ביצירת מוצרים ומודלים להפקת סרטונים, תמונות ותכני מולטימדיה שונים.
בפרט דגמי ה-AI המסחריים של טקסט לווידאו AI Gen-1, Gen-2 ו-Gen-3 Alpha.
הכלים ודגמי הבינה המלאכותית של Runway נוצלו בסרטים כמו הכול בכל מקום בבת אחת, בסרטוני מוזיקה לאמנים כולל אייסאפ רוקי, קניה וסט, ברוקהמפטון ו־The Dandy Warhols, ובעריכת תוכניות טלוויזיה כמו לייט שואו עם סטיבן קולבר וטופ גיר.
החברה נוסדה בשנת 2018 על ידי הצ'יליאנים Cristóbal Valenzuela, Alejandro Matamala, והיווני Anastasis Germanidis לאחר שנפגשו בבית הספר לאמנויות על שם טיש באוניברסיטת ניו יורק.
החברה גייסה 2 מיליון דולר ב-2018 כדי לבנות פלטפורמה לפריסת מודלים של למידת מכונה בקנה מידה גדול בתוך יישומי מולטימדיה.
בדצמבר 2020 גייסה Runway 8.5 מיליון דולר בסבב גיוס A.
בדצמבר 2021 גייסה החברה 35 מיליון דולר בסבב גיוס B.
ב-21 בדצמבר 2022 גייסה Runway 50 מיליון דולר בסבב C.
ואחריו סבב הרחבה של 141 מיליון דולר של סדרה C ביוני 2023 לפי שווי של 1.5 מיליארד דולר מגוגל, אנבידיה ו- סיילספורס לבניית מודלים רב-מודאליים בסיסיים של AI ליצירת תוכן שישמשו בהפקת סרטים ווידאו.
בפברואר 2023 שחררה Runway את Gen-1 ו-Gen-2 את המודל הבסיסי המסחרי והזמין לציבור הראשון של יצירת וידאו לווידאו וטקסט לווידאו הנגיש באמצעות ממשק אינטרנט פשוט.
ביוני 2023 נבחרה Runway לאחת מ-100 החברות המשפיעות בעולם על ידי מגזין טיים.
Runway מתמקד בבינה מלאכותית יוצרת עבור וידאו, מדיה ואמנות.
החברה מתמקדת בפיתוח טכנולוגיית מודל יסוד קניינית שאנשי מקצוע ביצירת סרטים, פוסט-פרודקשן, פרסום, עריכה ואפקטים חזותיים יכולים להשתמש בה.
בנוסף, Runway מציעה אפליקציית iOS המיועדת לצרכנים
מוצר Runway נגיש באמצעות פלטפורמת אינטרנט ודרך ממשק תכנות יישומים כשירות מנוהל.
Runway מארחת פסטיבל סרטי AI שנתי בלוס אנג'לס ובניו יורק.
"Run with U" (בתרגום חופשי לעברית: "לרוץ איתך") הוא סינגל שהוקלט על ידי הלהקה האזרית מאמאגאמה.
הוא יצא לאור ב-19 בפברואר 2025, ונכתב על ידי חסן חייאדר, רומן זי ואסף מישייב.
ב-3 באוגוסט 2024 אישר תאגיד השידור האזרי İctimai Television (İTV) את השתתפותו באירוויזיון 2025. למחרת הכריז İTV כי נציג אזרבייג'ן והשיר עמו יתמודד בתחרות ייבחרו בהליך פנימי.
התאגיד פתח את ההרשמה לאמנים ולפזמונאים, ללא מגבלת אזרחות, כאשר המועד האחרון להגשת מועמדות נקבע ל-15 בספטמבר.
ב-4 בפברואר 2025 הכריז İTV כי להקת מאמאגאמה נבחרה לייצג את אזרבייג'ן באירוויזיון.
ההחלטה התקבלה על ידי חבר שופטים, שכלל מומחים מהתעשייה המוזיקלית המקומית והבין-לאומית.
השיר עמו תתמודד הלהקה, "Run with U", יצא לאור ב-19 בפברואר 2025.
אזרבייג'ן שובצה להתחרות בחלקו השני של חצי הגמר הראשון, שהתקיים ב-13 במאי.
אזרבייג'ן הופיעה עשירית, אחרי ולפני .
בסוף הערב הוכרזה אזרבייג'ן כאחת מחמש המדינות שלא העפילו לשלב הגמר.
מאוחר יותר התברר כי אזרבייג'ן הגיעה למקום ה-15 והאחרון עם 7 נקודות.
S&M הוא אלבום הופעה של להקת המטאל האמריקאית, מטאליקה.
האלבום הוא התשיעי במספר של הלהקה, והוא הוקלט בשיתוף פעולה עם התזמורת הסימפונית של סן פרנסיסקו, מה-21 באפריל עד ה-22 באפריל 1999. מטאליקה הוציאה למכירה את ההופעה גם על גבי וידאו ו-DVD.
מטאליקה ניגנה יחד עם התזמורת שירים מהאלבומים Ride the Lightning ועד ל-Reload, בנוסף לשני שירים חדשים שלא נכללו באלבומיה הקודמים של הלהקה: "No Leaf Clover" (תלתן חסר עלים) ו-"- Human" (פחות אנושי), שמעולם לא נוגן ללא התזמורת, בניגוד ל-"No Leaf Clover" שנוגן גם בהופעות חיות ללא התזמורת.
עטיפת האלבום כוללת תמונה מתוך ההופעה, כשבחלק התחתון של התמונה מופיע הכיתוב S&M:
האות S משמעותה האות הראשונה של המילה Symphony, והיא מעוצבת בדומה למפתח סול.
האות M משמעותה האות הראשונה של שם הלהקה Metallica, והיא מעוצבת בדומה לעיצובה בלוגו הלהקה.
בנוסף, שם האלבום כולל משחק מילים:
S&M באנגלית הוא גם קיצור מוכר של הביטוי סאדו-מזוכיזם (Sadism and Masochism).
במשך חודשים עמלו הגיטריסט והסולן ג'יימס הטפילד, המתופף לארס אולריך ומנצח התזמורת מייקל קאמן על התאמת יצירותיה של מטאליקה, מכל תקופותיה, לכלי התזמורת.
לאחר חודשים של עבודה משותפת, הוחלט להוציא לפועל את ההופעה, וכרטיסים החלו להימכר.
ביום ההופעה, אולם התזמורת של סן פרנסיסקו היה מלא עד אפס מקום.
ההופעה נערכה באולם התזמורת, על כן חברי הלהקה התבקשו להימנע מניבולי פה במהלך האינטראקציה עם הקהל, מתוך כבוד למקום ולנגנים.
הגיטריסטים, קירק האמט וג'יימס הטפילד, אשר עמדו בחזית הבמה, אף לבשו חליפות לכבוד ההופעה המיוחדת והמכובדת.
במיוחד חששו נגני התזמורת מהקהל של מטאליקה, אשר במהלך שנים של הופעות רכש תדמית של קהל מופרע ונטול רסן.
על כן, גם הקהל התבקש לנהוג באיפוק במהלך ההופעה.
ההופעה נפתחה כשחברי התזמורת בלבד נמצאים על הבמה.
התזמורת פתחה את ההופעה בנגינת הנעימה הנאו-קלאסית הקצרה The Ecstasy of Gold ("הבהלה לזהב") מתוך הסרט "הטוב, הרע והמכוער".
הקהל הגיב בתשואות וחברי מטאליקה עלו לבמה, תוך שהם ממשיכים לנגן מוזיקה אטית, מלודית ועדינה.
בשלב זה, הקהל כבר לא יכל להתאפק ונעמד על רגליו.
ההופעה של מטאליקה עם התזמורת הסימפונית הייתה ארוכה במיוחד, וכללה כעשרים משירי הלהקה מהאלבומים הישנים והחדשים כאחד.
מלבד המחרוזת הנ"ל, במיוחד בלטו הגרסאות החדשות לשיר האקוסטי Nothing Else Matters, לקטע הסולו של One ולפתיחה האקוסטית של השיר Battery, אשר חתם את ההופעה.
בגרסה התזמורתית, הגיטרה האקוסטית של הפתיחה הוחלפה בכלי נשיפה.
התזמורת הסימפונית של סן פרנסיסקו
S (אֶס) היא האות התשע עשרה באלפבית הלטיני.
מקורה של האות באות היוונית סיגמא (Σ), ומקורה של זו באות השמית (פיניקית) "ש".
האות מייצגת עיצור מכתשי, חוכך, אטום (/IPA: /s), אבל לפעמים היא מייצגת עיצור מכתשי, חוכך שורק, קולי (/IPA: /z), ולעיתים גם עיצור בתר-מכתשי, חוכך שורק, קולי (/IPA: /ʒ).
באלפבית פונטי האות מיוצגת על ידי המילה "סיירה" (Sierra)
בקוד מורס מיוצגת על ידי שלוש נקודות: · · ·
"שן" פרוטו כנענישין פיניקיתסיגמא יווניתS אטרוסקיתS לטינית
בקוד לוחיות הרישוי הבינלאומי, S מייצגת את שוודיה.
בלוחות שנה, S היא קיצור ליום השבת או יום ראשון או קיצור של חודש ספטמבר.
לעיתים נכתב SA כקיצור ליום שבת (Saturday), ו־SU כקיצור ליום ראשון (Sunday).
S מסמלת את היסוד גופרית.
S הוא גם סוג של אורביטל אטומי (פונקציה של ההסתברות למיקום אלקטרון) בעל צורה כדורית.
S יכולה להתייחס לשפת התכנות S.
היא קוד HTML לטקסט שעליו קו חוצה.
בדיבאגרים רבים, s היא קיצור ל-step - צעד בתוכנה.
בנתב (router) מייצג ניתוב סטטי (Static route).
בכלכלה, S מייצגת את ההיצע ולעיתים רחוקות את החיסכון.
בשושנת הרוחות, S מייצגת את כיוון דרום (South).
s מייצגת את יחידת הזמן שנייה.
נהוג להשתמש באות S לציון שטח (Surface).
נהוג להשתמש באות S לציון סכום [באנגלית: Sum] (למשל: סכום של טור חשבוני).
S ארוכה היא סימן האינטגרל.
Sn מייצגת סדרה גאומטרית מסדר n
מייצגת ביחידות את דרכו של גוף כלשהו, על ידי הכפלת הזמן במהירות (גם בפיזיקה).
בצנטריפוגה, S מסמלת יחידת סוודברג - המודדת שקיעה.
Ş, ş - s עם סדיליה
— s עם וו - סימן באלפבית הפונטי הבינלאומי.
— סימן אש - משמש בתעתיק הפונטי הבינלאומי.
ß — סימן אסצט בגרמנית.
Ѕ, ѕ — האות העשירית באלפבית המקדוני.
S̈ - S עם אומלאוט
S-200 אנגרה/וגה/דוּבְּנה היא מערכת טילי קרקע־אוויר נייחת לטווחים בינוניים עד ארוכים מתוצרת ברית המועצות.
המערכת מיועדת ליירט מטוסי בקרה אווירית, מטוסי צילום ומפציצים בטווחים ארוכים.
נתוניו הטכניים של הטיל אינם מאפשרים יירוט של מטרות מתמרנות ולכן אינו מיועד ליירוט מטוסי קרב.
סוללת טילי S-200 כוללת 6 משגרי מסילה שעל כל אחד מהם טיל בודד, ומכ"ם גילוי אווירי מסוג P-14 בעל טווח גילוי של כ־600 ק"מ.
נוכח גודלו הפיזי של הטיל וריבוי מערכות תומכות הכרחיות בסוללת הטילים, המערכת סובלת מחוסר ניידות.
על פי הדוקטרינה הצבאית הסובייטית יש לפצות על חוסר ניידותה של המערכת בהקמת מערכות דמה סמוכות אשר יקשו על תוקף לזהות את הסוללה האמיתית.
לכן על פי רוב ניתן למצוא סמוך לסוללת הטילים מרכיבי סוללה דמה מסוגים שונים.
לכל טיל מוצמדים 4 מנועי האצה רקטיים מונעים בדלק מוצק.
לאחר סיום בעירתם הם מתנתקים מהטיל ומופעל מנוע דלק נוזלי של הטיל.
הטווח המקסימלי של הטיל הוא 150–400 ק"מ, תלוי בדגם הטיל.
הטיל משתמש בהנחיית אלומת רדיו לתיקון המעוף במהלכו, ולקראת המטרה הוא מפעיל מכ"ם חצי־אקטיבי לצורך התבייתות סופית.
המהירות המרבית של הטיל היא 4 מאך.
הגובה האפקטיבי של הטיל הוא 20,000-300 מטר בדגמים הראשונים ועד ל־35–40 ק"מ בדגמים המתקדמים יותר.
הטיל מצויד בראש קרב במשקל 217 ק"ג חומר נפץ מרסק או בראש קרב גרעיני בעוצמה של 25 קילוטון המופעל רק על ידי אות מהפיקוד.
המכ"ם המרכזי המשמש את מערכת ה־S-200 הוא 5N62 (קוד דיווח נאט"ו: Square Pair), המכ"ם בעל טווח של 270 ק"מ ומשמש גם לעקיבה אחר המטרות וגם להארתן לצורך הנחיית הטיל.
מכ"מים נוספים בהם המערכת משתמשת הם:
"P-14/5N84A "Tall King או "Big Back" המשמש לגילוי מטרות והתראה מוקדמת (בעל טווח של 600 ק"מ, וגובה מרבי של 46 ק"מ).
"Kabina 66/5N87 "Back Net או "Back Trap" המשמש להתראה מוקדמת (בעל תצורת חיפוש מיוחדת בגובה נמוך, וטווח של 370 ק"מ).
"P-35/37 "Bar Lock\Bar Lock B בעל הספק של 1,000 קילוואט, משמש לגילוי ועקיבה אחר מטרות (טווח של 392 ק"מ).
"Side Net" או "Odd Pair" המשמש לאיתור גובה המטרות (משמש גם במערכות SA-2, SA-4 ו־SA-3. בעל הטווח של 240 ק"מ, וגובה מקסימלי של 32 ק"מ).
משמש לגילוי מטרות (טווח של 128 ק"מ).
S-200A אנגרה - נכנס לשירות בשנת 1967, בעל טווח מקסימלי של 160 ק"מ וגובה טיסה מרבי של 20 ק"מ.
S-200V וגה - נכנס לשירות בשנת 1970, בעל טווח מקסימלי של 250 ק"מ וגובה טיסה מרבי של 29 ק"מ.
S-200 וגה - בדגם זה בעל טיל חדש, קצר יותר ובעל מנוע דלק מוצק, הוארך הטווח המקסימלי ל־300 ק"מ ולגובה טיסה מרבי של 40 ק"מ.
S-200VE וגה־E - הדגם לייצוא, בעל ראש קרב נפיץ בלבד, טווח מקסימלי של 250 ק"מ וגובה טיסה מרבי של 29 ק"מ.
S-200D דובנה - נכנס לשירות בשנת 1976, בעל ראש קרב נפיץ או גרעיני, בעל טווח מקסימלי של 400 ק"מ וגובה טיסה מרבי של 40 ק"מ.
עם המדינות המפעילות את הטיל נמנות אוקראינה, איראן, אלג'יריה, בולגריה, גאורגיה, הודו, לוב, קוריאה הצפונית, רוסיה, סוריה ועוד.
טיל S-200 שירה צבא אוקראינה יירט ב־4 באוקטובר 2001 מטוס Tu-154 הרוסי (טיסה 1812 של S7 איירליינס) בו נספו 78 בני אדם, רובם ישראלים, מעל הים השחור.
פעילות מבצעית של המערכת בסוריה
סוריה הייתה המדינה הראשונה שרכשה את המערכת מברית המועצות.
המערכת נדרשה לסוריה לאחר מלחמת לבנון הראשונה כדי לאיים ולהגביל את חופש הטיסה שהיה למטוסי הבקרה האווירית של ישראל, שסייעו להצלחה בקרבות האוויר במלחמה.
לאחר השמשת הסוללות נוצר מצב חדש שבו נמל התעופה בן-גוריון היה מצוי בטווח הטילים.
רכיבי המערכת סופקו בינואר 1983.
במהלך מלחמת האזרחים בסוריה השתלטו המורדים על מספר אתרים שבהם ניצבו רכיבי המערכת וגרמו לה נזק.
חלק מהמערכות שנפגעו במהלך הלחימה הוחלפו או תוקנו על ידי רוסיה וחזרו לכשירות מבצעית.
ב־17 במרץ 2017 נורו מספר טילי S-200 לעבר מטוסים ישראליים שהפציצו מטרה בסוריה.
אחד הטילים שהמשיך לכיוון ישראל יורט על ידי טיל חץ 2.
ב־16 באוקטובר 2017 שיגר צבא סוריה טיל S-200 לעבר מטוסי קרב של חיל האוויר הישראלי שחגו בשמי לבנון בגיחת צילום שגרתית.
המטוסים לא נפגעו והשיבו בירי פצצות מונחות שהשמידו את מכ"ם סוללת הנ"מ שתקפה אותם ובכך הוציאו אותה מכלל שימוש.
בעימות האווירי בין ישראל לסוריה ואיראן בפברואר 2018 הצליחה סוללת S-200 סורית, באמצעות ירי של למעלה מ-20 טילי נ"מ, להפיל מטוס F-16I סופה של חיל האוויר הישראלי מעל שמי ישראל, אחרי שזה חזר מתקיפה בסוריה.
הטייס והנווט נטשו את המטוס, שהתרסק בשטח ישראל, ובצניחה נפצעו קשה וקל.
ב-17 בספטמבר 2018 תקפו סוללות S-200 סוריות רביעיית מטוסי F-16 ישראלים שתקפו מטרות במערב סוריה אך פגעו והפילו בשגגה מטוס איליושין 20 רוסי ששימוש כמטוס לאיסוף מודיעין.
המטוס הרוסי התרסק מעל למימי הים התיכון וכל 14 החיילים שהיו בו נהרגו.
התקרית הביאה למתיחות ביחסי ישראל–רוסיה.
ב-30 ביוני 2019 הופעלו טילי S-200 סורי כנגד מטוסי הפצצה ישראלים שתקפו מטרות של צבא סוריה בחומס שבסוריה, טיל אחד המשיך במעופו עד לקפריסין הטורקית וגרם שם לבהלה ולשרפה.
ב-22 באפריל 2021 הופעלו טילי S-200 סוריים נגד מטוסים ישראלים.
אחד הטילים הגיע עד ליישוב הקהילתי אשלים והתרסק שם.
במקרה דומה כעבור מספר חודשים נפל טיל S-200 בים התיכון סמוך לתל אביב.
ב-2 ביולי 2023 שוגר מסוריה לעבר ישראל טיל S-200 לאחר שחיל האוויר הישראלי תקף בעיר חומס שבסוריה, נפלי הטיל נמצאו בעיר רהט, ככל הנראה כ־400 ק"מ מנקודת השיגור של הטיל בסוריה.
Rust in Peace הוא האלבום הרביעי של להקת הת'ראש מטאל האמריקאית מגאדת', שיצא לאור ב-24 בספטמבר 1990 על ידי חברת התקליטים קפיטול רקורדס.
זה היה האלבום הראשון של מגאדת' שכלל את ההרכב הקלאסי והפופולרי של הלהקה שכלל את דייב מאסטיין, מרטי פרידמן, ניק מנזה ודייוויד אלפסון.
האלבום יצא בגרסה מחודשת בשנת 2004, הגרסה החדשה מכילה איכות שמע משופרת, חידוש שירה, שיר נוסף (My Creation) ושלושה דמואים של שירים קיימים.
מאז יציאתו, Rust in Peace נחשב בעיני רבים כקלאסיקה וכאחד האלבומים הכי טובים של הז'אנר, של התקופה, ושל סצנת המטאל בכלל.
חלק ניכר ממעריצי הלהקה רואים באלבום הזה כתקופת שיא בקריירה של מגאדת'.
הוא הוכתר כאחד מתקליטי הת'ראש מטאל הטובים ביותר בכל הזמנים על ידי פרסומים כמו Decibel ו-Kerrang!, ומופיע בספר "1001 אלבומים שאתה חייב לשמוע לפני שאתה מת".
האלבום היה מועמד לפרס גראמי לביצוע המטאל הטוב ביותר בטקס פרסי גראמי ה-33.
דייב מאסטיין העיד שהרעיון לשם האלבום בא ממדבקת מכוניות שראה שנכתב בה "Nuclear Weapons May They Rust In Peace" (מדבקה המתנגדת לנשק גרעיני המביעה תקווה כי הם "יעלו חלודה בשלום", משחק מילים על הביטוי "Rest in peace" - ינוח על משכבו בשלום, ביטוי המתייחס למתים).
בשנת 1988 הופיעה מגאדת' בפסטיבל מפלצות הרוק (Monsters of Rock) בפארק דונינגטון בבריטניה, לצד איירון מיידן, קיס, Helloween, Guns N' Roses ודייוויד לי רות'.
הלהקה הופיעה בפני קהל של יותר מ-100,000 איש ובמהרה צורפה לסיבוב ההופעות האירופי "Monsters of Rock", אך פרשה לאחר ההופעה הראשונה עקב בעיות סמים של הבסיסט דייוויד אלפסון.
בעיות נוספות בתוך הלהקה גרמו לסולן והגיטריסט דייב מאסטיין לפטר את המתופף צ'אק באלר ואת הגיטריסט ג'ף יאנג, ולבטל את סיבוב ההופעות האוסטרלי המתוכנן שלהם בשנת 1988. ניק מנזה, לשעבר טכנאי התופים של באלר, נשכר כמתופף החדש של הלהקה.
החיפוש אחר גיטריסט חדש היה תהליך ממושך; מאסטיין בחן מספר גיטריסטים לתפקיד, כולל דיימבאג דארל מלהקת פנטרה, שהוצע לו בתחילה לקבל את התפקיד לפני שסירב, מכיוון שביקש לשכור גם את אחיו בפנטרה, המתופף ויני פול.
גם ג'ף ווטרס מ-Annihilator נשקל.
מאסטיין ביקש מהגיטריסט המקורי של מגאדת', כריס פולאנד, להצטרף מחדש ללהקה, כאשר פולאנד למעשה השתתף בהקלטת הדמו של כל השירים שהגיעו בסופו של דבר לאלבום האולפן.
על פי פולאנד, הוא היה "99 אחוז מתכוון להצטרף" ללהקה, אך לא הצטרף בסופו של דבר עקב המלצת המנהלת שלו.
לדברי מאסטיין, אחד הגיטריסטים האחרונים ששמע עליהם, מרטי פרידמן, שלח לו עותק של האלבום Dragon's Kiss, שבו ניגן פרידמן.
לאחר שהאזין לאלבום, מאסטיין הביא את פרידמן לאודישן וצירף אותו ללהקה.
זה יהפוך להרכב היציב הראשון של הלהקה, וכפי שהוכר על ידי המעריצים, להרכב "הקלאסי" של מגאדת'.
שם האלבום Rust in Peace נוצר בהשראת מדבקת פגוש שראה מאסטיין על גב רכב בזמן שנסע הביתה מאגם אלסינור, קליפורניה.
מאסטיין אהב את הרעיון והחליט להשתמש בו ככותרת לאלבום הקרוב של מגאדת'.
Rust in Peace הוקלט בחברת רומבו רקורדס עם המפיק מייק קלינק, בעוד שהמיקס בוצע על ידי מקס נורמן.
עבודתו עסקה בעיקר בבס, תופים וגיטרה של פרידמן.
בריאיון משנת 2002, מאסטיין הצהיר שהם "ממש לא עשו את האלבום עם [קלינק]" מכיוון שבאותה תקופה הוא התמקד ב-Use Your Illusion I ו-II של Guns N' Roses - שהוקלטו גם הם ברומבו - והצהיר שרוב העבודה באלבום נעשתה על ידו, נורמן והמהנדס מיקאג'ה ראיין.
עטיפת האלבום נוצרה על ידי האמן אד רפקה, שעשה בעבר את עטיפת האלבום Peace Sells...
בשנת 1986. הוא מזכיר את "האנגר 18", ומתאר את קמע הלהקה ויק ראטלהד ואת מנהיגי העולם של התקופה צופים בגוף חייזרי.
בנוסף ליצירת עטיפת האלבום, רפקה גם סיפק עטיפה לשני הסינגלים של האלבום.
החפץ שרטלהד מחזיק אושר על ידי מאסטיין כחומר הדומה לקריפטונייט.
האלבום כולל מספר נושאים ליריים: דת, פוליטיקה ולוחמה, כמו גם נושאים אישיים של מאסטיין, כגון מאבקו בהתמכרות לסמים ואלכוהול, תיאוריות קונספירציה על עב"מים ואפילו דמות המעניש של מארוול קומיקס.
The Punishment Due" נכתב בהרשאת מהסכסוך בצפון אירלנד, שבו הקהילה הלאומנית הקתולית ברובה הייתה בסכסוך עם הקהילה הנאמנה הפרוטסטנטית בעיקרה על ריבונותם של ששת מחוזות צפון אירלנד.
מאסטיין סיפר כי בתערוכה באנטרים, צפון אירלנד, הוא גילה שחולצות מזויפות של מגאדת' מוצעות למכירה.
הוא נרתע מלפעול להסרתם בטענה שהם חלק מפעילויות גיוס כספים למען "המטרה" ("The Cause") שהוסבר כמשהו שנועד להביא שוויון לקתולים ולפרוטסטנטים באזור.
מאסטיין, שאהב את האופן שבה "המטרה" נשמעה כפי שהוסבר לו, הקדיש לה ביצוע של "", מה שגרם לקהל להתפרע.
הלהקה לוותה באוטובוס ממוגן ירי בחזרה למלון שלהם בדבלין לאחר ההופעה.
תקרית זו, יחד עם המעניש של מארוול, נתנו השראה למאסטיין לכתוב את השיר.
Polaris", מתייחס לנושא הלוחמה הגרעינית, כאשר "פולאריס" מתייחס לטיל הבליסטי הבין-יבשתי לוקהיד UGM-27 פולריס מתקופת המלחמה הקרה.
מאסטיין חשף כי השיר, שנקרא במקור "Child Saint", היה אחת מיצירותיו המוקדמות, שנכתב לפני תקופתו עם מטאליקה (1982-83).
מנזה הציע את הרעיון ל-"Hangar 18", שיר על מזימות עב"מים ואזור 51. מבחינה מוזיקלית, השיר כולל סולואי גיטרה תאומים לאחר הבית.
מדד S&P 500 (ראשי תיבות של Standard & Poor's 500; סימון: SPX) הוא מדד ניירות ערך רחב היקף המשקף את ביצועיהן של 500 מן החברות הציבוריות הגדולות והמשפיעות בארצות הברית.
המדד נחשב לאחד המרכזיים והמצוטטים ביותר בשוק המניות העולמי, ומשמש מדד הדגל של חברת הדירוג סטנדרד אנד פורס.
הוא כולל חברות ממגוון רחב של סקטורים, בהם טכנולוגיה, פיננסים, בריאות, תעשייה ואנרגיה.
הרכב המדד נקבע על בסיס קריטריונים כגון שווי שוק, נפח מסחר, רווחיות ועמידה בדרישות נזילות.
משקלה של כל חברה במדד נגזר משווי השוק שלה, כך שחברות גדולות משפיעות יותר על כיוון המדד.
מדד S&P 500 משמש מדד ייחוס מרכזי להשוואת ביצועים של מכשירים פיננסיים שונים, לרבות קרנות נאמנות, קרנות סל ותעודות סל.
לפני 1957 התבססו עיקר מניות מדד S&P על 90 חברות, והמדד פורסם על בסיס יומי.
מדד רחב יותר של 423 חברות פורסם בתדירות שבועית.
הצגה זו התאפשרה בעקבות התקדמות מערכות המחשוב בתעשייה אשר אפשרו לחשב ולפרסם את ערך המדד בזמן-אמת.
משתמשים ב-S&P 500 כאינדיקאטור של כלל שוק המניות האמריקאי, ולעיתים אף כמדד אפשרי לביצועי כלל הכלכלה האמריקאית.
המדד מורכב גם ממניות "צמיחה", שמחירן מייצג צפי לעתיד, לעומת היקף הפעילות הכלכלית בהווה, במקביל למניות יציבות יותר, שמחירן מייצג את פעילותן הכלכלית הנוכחית.
המדד כולל מניות הנסחרות במספר בורסות.
מרכיבי המדד נבחרים על ידי ועדה.
באופן דומה למדד הדאו ג'ונס, אבל שונה מאחרים כמו Russell 1000, המבוססים על מערכת חוקים קשיחה.
המדד חייב לכלול מספר מסוים של חברות לא אמריקאיות (11 נכון ל-19 בספטמבר 2006).
קבוצה זו כוללת חברות אמריקאיות לשעבר אשר מאוגדות מחוץ לארצות הברית, ובעבר היו אמריקאיות והורשו להישאר במדד, וחברות אשר לא התאגדו בארצות הברית.
בייחוד, לאחר מיזוג דיימלר קרייזלר, המדד לא אפשר לחברות אחרות להצטרף.
משקל החברות במדד נקבע ביחס ישר לשווי השוק של כלל מניותיהן הסחירות בשוק.
מטרת הבחירה במספר גדול של חברות הייתה לייצג את מגוון התעשיות בכלכלה האמריקאית, אך בפועל מספר קטן של חברות גדולות דיין עד שהן מקבלות מחצית ממשקל המדד.
בשנת 2020 חברות אלו היו אפל, מיקרוסופט, אמזון, גוגל, פייסבוק וטסלה.
כל אחת משאר 494 החברות במדד מקבלת רק שבריר מהמשקל.
חברות אשר אינן נסחרות ציבורית (כאלו בבעלות ציבורית או קרנות) ומניות שאינן נזילות, לא מתווספות למדד – דוגמה ידועה היא מניית ברקשייר האת'וויי, אשר נכון ל-3 באפריל 2006 הייתה בעלת שווי שוק גדול יותר מ-12 חברות המדד, אשר היו בעלי מחיר מניה גדול יותר מ-100,000 דולר, מה שהקשה על המסחר.
מדד ה-S&P500 מתאפיין בתנודתיות גבוהה וסיכון (כמו רוב מדדי המניות בבורסה).
הצניחה המהירה והחדה ביותר נרשמה בשנת 1987 ביום שנודע בשם "יום שני השחור".
כאשר השיא נשבר רק בשנת 2008 אז המדד נחתך בשיעור של 52 אחוז, שיא שלילי שלא היה כמותו מאז תקופת השפל הגדול.
תקופה היסטורית של עליות חדות במדד ניתן לראות בין השנים 1995 לשנת 2000 למשל (עליה של מאות אחוזים).
כאשר מסתכלים על הרווחים השנתיים של מדד ה-S&P500, בממוצע היסטורי רב-שנתי, מתקבל נתון שהוא קרוב ל-7% בשנה במונחים ריאליים (צמוד מדד).
בהסתכלות היסטורית, משקיעים פסיביים במדד ה-S&P500 נהנו בדרך כלל מרווחים גבוהים בטווח הארוך.
בבורסה בתל אביב קיימות מספר רב של קרנות שמחקות את מדד S&P 500, והן נסחרות בשקלים.
לצד קרנות שמונפקות על ידי קרנות ישראליות, כדוגמת הראל וקסם, ישנן שתי קרנות שהונפקו על ידי חברות איריות: IShares (מבית חברת Blackrock) ו-Invesco.
מדד S&P 500 Fossil Fuel Free עוקב אחר החברות במדד S&P 500 שלא מחזיקות בעתודות דלקים מאובנים.
המדד הושק ב-28 באוגוסט 2015. המדד הוא חלק ממשפחת מדדים של S&P Global שלא כוללים תאגידים מסוימים בהתאם לאחזקתם בעתודות דלקים מאובנים או לטביעת הפחמן שלהם.
משפחת המדדים נוצרה על רקע משבר האקלים ודרישה הולכת וגוברת של משקיעים.
S-125 נייבה/פצ'ורה היא מערכת טילי קרקע-אוויר (טק"א) דו-שלביים נייחת לגובה ולטווח בינוני מתוצרת סובייטית.
המערכת הייתה נפוצה ביותר ונמכרה לרוב מדינות הגוש הקומוניסטי, מדינות ערב ואפריקה ומטרתה הייתה להשלים את מעטפת הכיסוי של מערכת ה-SA-2 הוותיקה ממנה בכך שאפשרה יירוט גם בטווחים ובגבהים נמוכים יותר וכן התאפיינה ביכולת תמרון טובה יותר של הטיל.
המערכת פותחה כחלק מתורת הלחימה הסובייטית למתן כיסוי של טילי קרקע-אוויר משולב של סוללות טילים בעלי מעטפות ביצועים מגוונות כנגד מטוסי אויב.
המערכת נכנסה לשירות בשנת 1961 ונפרסה באתרים שונים סביב מוסקבה.
בשנת 1964 פותחה גרסה M המשודרגת.
סוללות טילי SA-3 מאורגנות לרוב ב"חטיבות טק"א כבדות" הכוללות 4-6 סוללות SA-3 ו-SA-2. נוכח ממדיהם הפיזיים הגדולים של המכ"ם ושל הטילים, רמת הניידות של המערכת נמוכה יחסית וזמן העתקת מיקומה של סוללת טילי SA-3 הוא מספר שעות.
מהירות הנסיעה המרבית של חלקי המערכת היא כ-30 קמ"ש.
הטיל הנמצא בשימוש במערכת ה-S-125 הוא ה-V-600 או ה-V-601 המשופר.
ל-V-600 יש טווח של כ-15 ק"מ והוא בעל ראש קרב במשקל 60 ק"ג, לדגם המשופר יותר, V-601, יש טווח מקסימלי של 35 ק"מ והוא בעל ראש קרב במשקל 70 ק"ג.
מאיץ הטיל מונע בדלק מוצק ותפקידו להקנות לטיל את האנרגיה הקינטית הראשונית.
בתום שלב ההאצה (בוסט) ניצת המנוע בטיל עצמו המונע אף הוא בדלק מוצק.
מהירות הטיל בשלב השני כ-3 עד 3.5 מאך (מעט מהיר יותר מטיל ה- SA-2).
המכ"מים המשמשים את מערכת ה-SA-3 הם:
מכ"ם "P-15 "Flat Face או "P-15M(2) "Squat Eye בעל הספק של 380 קילוואט, המשמש לגילוי ורכישת מטרות (משתמשים בו גם במערכת SA-6 וה-SA-8 והטווח שלו הוא 250 ק"מ).
מכ"ם "PRV-11 "Side Net המשמש לאיתור גובה המטרות (משתמשים בו גם במערכות SA-2, SA-4 ו-SA-5, והטווח שלו הוא 240 ק"מ, וגובה מקסימלי של 32 ק"מ).
מכ"ם "SNR-125 "Low Blow בעל הספק של 250 קילוואט, המשמש לבקרת אש ושליטה (הטווח שלו 40 ק"מ, בתצורה שנייה 80 ק"מ).
סוללת טילי SA-3 כוללת מנ"א (מרכז ניהול אש) שבו מצוי מכ"ם הרכישה אשר עוקב אחר המטרה (קוד דיווח נאט"ו "Low Blow") ואנטנות שידור אותות הפיקוד והעקיבה אחר הטיל, סביב המנ"א ממוקמים משגרי הטילים כאשר על כל משגר ארבעה טילים דו שלביים.
מכ"ם הגילוי האווירי אשר צמוד לסוללות טילי SA-3 הוא המכ"ם P-15 או המכ"ם P-19.
תהליך היירוט מתחיל בהעברת נתוני מטרה ממכ"ם הגילוי הסוללתי למנ"א.
המנ"א מרכישה את נתוני המטרה ועל פי נתוני המטרה משוגר טיל (על פי הדוקטרינה הסובייטית לרוב משוגרים 2 טילים לכל מטרה) לאחר הפרדת הטיל מהמאיץ (בוסטר) מתחיל שלב הניהוג למטרה.
הטיל "פסיבי" ומקבל את פקודות הניהוג בשידור רדיו מהמנ"א.
עימותי המערכת מול חיל האוויר הישראלי
בפברואר 1970 הגיעו 20 סוללות SA-3 למצרים במסגרת חיל המשלוח הסובייטי באניות משא וברכבת אווירית עם צוותים סובייטים ונפרסו בשלב ראשון סביב קהיר.
זמן קצר לפני הגעתם החלו המצרים בהקמת מחפורות לסוללות בסמוך ממערב לתעלת סואץ שצורתן שונה מהמחפורות המוכרות של סוללות טילי ה-SA-2. מפקד חיל האוויר מוטי הוד ביקש בישיבת מטכ"ל לתקוף את הסוללות ולהשמידן מהאוויר אך בקשתו נדחתה מחשש לפגיעה בצוותים הסובייטיים שהפעילו אותם.
במקום זאת התקבלה החלטה למנוע מהמצרים מלקדם את הסוללות למרחק קטן מ-30 ק"מ מהתעלה כך שלא יפגע חופש הטיסה של חיל האוויר מעל לתעלה.
ב-1 במרץ 1970 החל חיל האוויר בתקיפת תחנות מכ"ם החטיבתיות שעמן עתידות לפעול הסוללות וכן הופצצו המחפורות שהיו בבניה.
הפצצות חיל האוויר עיכבו את הקמת המחפורות והעתקת הסוללות אל התעלה אך לא מנעו אותה.
בדיעבד הסתבר מפרסומים מצריים כי בהפצצות חיל האוויר נהרגו כ-4,000 עובדים אזרחים שהקימו את המחפורות.
המערכת השתתפה במלחמת ההתשה במערכים משולבים של טילי SA-2 ו-SA-3 אשר דילגו מאתר לאתר וביצעו מארבי טק"א שבהם הצליחה לצמצם את חופש הפעולה של חיל האוויר באזור התעלה.
עם פריסת המערכת פנתה ישראל לארצות הברית בבקשה למודיעין טכנולוגי אודותיה.
אולם גם לאמריקאים הייתה המערכת בלתי מוכרת (המערכת הייתה חדישה ולא השתתפה במלחמת וייטנאם).
לנוכח הקושי באיסוף מודיעין אודות הטילים החדשים ממקורות אחרים ובעיקר העדר נתונים אלקטרוניים, ביקש חיל האוויר לבצע פשיטה שבה יושגו חלקי המערכת, מסמכים ואף לשבות מפעילים שלה (בדומה למבצע תרנגול 53).
ביצוע הפשיטה, שכונתה מבצע רובינזון וששת, הוטל על סיירת מטכ"ל ונבחרה סוללה מבודדת באזור ספאגה במצרים.
לאחר שהונחתו כוחות הסיירת הסתבר כי המצרים גילו את מקום הנחיתה וכן נמצא שהכוח הונחת בטעות במרחק של ארבעה קילומטרים מהיעד.
בשל קשיים אלה המבצע בוטל והכוח הוחזר במסוקים מבלי להשיג את המודיעין החשוב אודות המערכת.
במלחמת יום הכיפורים המערכת השתלבה בשאר אמצעי הנ"מ (בעיקר טילי SA-2 ו-SA-6) וביחד עימם הביאה להגבלה משמעותית באפקטיביות של חיל האוויר ובעיקר לצמצום ביכולתו לסייע לכוחות הקרקע הן במצרים והן בסוריה.
במלחמת שלום הגליל כבר הייתה המערכת למיושנת ולחיל האוויר היו האמצעים הדרושים לשיבוש המערכת ולהשמדתה מהאוויר באופן יעיל ללא אבדות כלל.
למערכת קיימת גרסה ימית בעלת קוד דיווח נאט"ו: SA-N-1 Goa.
בשנת 2000 פותחה ברוסיה גרסה מתקדמת הנקראת "S-125 פצ'ורה-2".
גרסה זו היא תוצאה של שדרוג המערכות הקיימות ברוסיה שהפכו למיושנות והוצאו משרות (בדרך כלל הוחלפו במערכת S-300) וזאת במטרה להפכם לאטרקטיביות לייצוא.
ה-"פצ'ורה-2" בעל טווח ארוך יותר, יכולת העסקה של מטרות מרובות ובעל הסתברות להרג גבוה יותר.
המשגר הועבר למשאית, דבר ששיפר ניידותן שנחשבה לנמוכה בדגמים הקודמים.
מערכת ה-"פצ'ורה-2M" מיועדת גם לירוט טילי שיוט.
בין המדינות המפעילות את הדגם המשופר "S-125 פצ'ורה-2M": סוריה, מצרים, לוב ועוד.
מעל 20 מדינות מפעילות את מערכת ה-S-125 נייבה.
בין המדינות ניתן למצוא את: אלג'יריה, גאורגיה, וייטנאם, לוב, מצרים, סוריה, קוריאה הצפונית ועוד.
בחלק מהמדינות המערכת הוצאה כבר משימוש, ביניהן: הודו, עיראק, רוסיה, רומניה ועוד.
"Russian Roulette" (בעברית: "רולטה רוסית") הוא שיר של הזמרת ריהאנה.
השיר יצא לאור ב-27 באוקטובר 2009, כסינגל הראשון מאלבום האולפן הרביעי של ריהאנה, Rated R.
השיר הושמע לראשונה בתחנות הרדיו ב-20 באוקטובר.
השיר נכתב על ידי ני-יו וצ'אק הרמוני.
השיר הוא בלדת פופ ו-R&B בעלת מילים אפלות וחולניות שעוסקים בדיכאון ורצון להתאבד כמטאפורה למערכת יחסים טרגית.
מבקרים רבים התייחסו למילות השיר כקשורות לתקרית האלימה עם בן זוגה לשעבר כריס בראון.
השיר קיבל ביקורות חיוביות מהמבקרים ששיבחו את הביצועים הווקאלים של ריהאנה ואת מילות השיר.
השיר הגיע לעשירייה הפותחת בלמעלה מ-20 מדינות בעולם ביניהם ישראל, צ'כיה לוקסמבורג, נורווגיה פורטוגל, סלובקיה ושווייץ.
בבריטניה השיר הצליח להגיע למקום השני ואילו גם בארצות הברית השיר זכה להצלחה כאשר הגיע למקום ה-9. בנוסף השיר הגיע למקום הראשון במצעד שירי הדאנס של ארצות הברית ובמצעד ה-R&B הבריטי.
בארצות הברית השיר הצליח להגיע למעמד פלטינה כפולה.
הקליפ לשיר בוים על ידי אנתוני מנדלר אשר ביים בעבר קליפים נוספים של ריהאנה.
בקליפ נראית ריהאנה משחקת רולטה רוסית עם בן זוגה, שאותו מגלם ג'סי ויליאמס.
על מנת לקדם את השיר ריהאנה ביצעה אותו במספר הזדמנויות בין היתר באקס פקטור הבריטי.
השיר גם זכה לקאבר מצד ג'ורג' מייקל במהלך סיבוב ההופעות שלו Symphonica Tour.
ב-2009 צ'אק הרמוני וני-יו התכנסו ביחד בשביל ליצור שיר שייקח את המוזיקה של ריהאנה שלב אחד קדימה.
לטענת הרמוני הם לא רצו לעשות משהו שהמעריצים מצפים לו, משהו שלא דומה לשיריה הקודמים.
הרמוני אמר ל-"MTV News" כי "הם רצו לתת לריהאנה סרט ולא סתם שיר באורך של 3 דקות".
הוא המשיך ואמר: "מוזיקלית לא רציתי לתת לה שירי פופ ואפ-טמפו כמו "SOS", "Disturbia" אלא אני וני-יו רצינו לעשות שיר שבאמת יבלוט".
בעקבות התקרית האלימה עם בן זוגה לשעבר כריס בראון נודע על ידי התקשורת שכל שירי האלבום נכתבו עליו ישירות או בעקיפין.
בריאיון ל-"MTV News" ניו-יו אמר כי הוא לא רצה לתת לריהאנה שיר על בראון בטענה שזה מיותר אך הרמוני טען כי כל שיר מתוך האלבום יהיה אפשר להסתכל עליו כאילו הוא על בראון.
לאחר שהרמוני שמע את השיר הוא וניו-יו הבינו כי הם צריכים להוסיף עוד אלמנטים לשיר כדי להפוך אותו לאפל.
השיר הוקלט במהלך קיץ 2009 באולפני Roc the Mic Studios בניו יורק על ידי מרקוס טובאר.
מיקאל אלכסנדר היה עוזר ההקלטה בעוד מקבה רידיק היה המפיק הווקאלי של השיר.
מייק ג'ונסון הקליט את המוזיקה וקווין הנסון שימש עוזר.
קווין דייוויס עשה את המיקסינג של השיר יחד עם ג'ארד ניו קאמב ששימש כעוזר וג'סי בונדס שימשה כנגנית הגיטרה בשיר.
הרמוני אמר כי לאחר סיום ההקלטות ריהאנה התקשרה לני-יו ואמרה לו שהשיר הוא אחד השירים האהובים עליה.
ניו-יו לאחר מכן אמר: "אני חושב שהיא הרגישה נוח עם המילים של השיר והאווירה שלו, היא אהבה את השיר".
ב-14 באוקטובר 2009, ריהאנה פרסמה באתר הרשמי שלה תמונה של האות R בצבע שחור ומתחת היא רשמה "The Wait is Over".
לאחר מכן פרסמה ריהאנה בחשבון הטוויטר שלה פוסט בו רשמה: "#The Wait Is Ova.
מעריצים רבים חשבו שזהו השם של הסינגל הראשון מהאלבום או האלבום עצמו אך לאחר מכן דווח כי זהו לא השם של הסינגל או האלבום.
יומיים לאחר מכן היא פרסמה טיימר באתר הרשמי שלה שסופר לאחור עד התאריך ה-20 באוקטובר, ולאחר שהטיימר הפסיק לספור השיר יצא לאור לאתר הרשמי שלה ולתחנות הרדיו.
על עטיפת האלבום נראית ריהאנה כאשר את גופה עטוף בגדר תיל, וסביב עינה השמאלית יש טלאי שחור.
מטרת עטיפת האלבום הייתה "להציג את ריהאנה במראה זועם".
ב-27 באוקטובר באותה שנה, נשלח השיר לתחנות הרדיו העכשוויות, הקצביות והאורבניות בארצות הברית.
בריאיון עם NME הסבירה ריהאנה כי לה ולצוות שלה אין ספקות אם השיר צריך להיות הסינגל המוביל מהאלבום, כיוון שהשיר מאוד אישי ורגשי עבורה.
ב-3 בנובמבר השיר יצא לאור באופן דיגיטלי באמצעות iTunes ברחבי העולם.
ב-13 בנובמבר השיר יצא כעותק פיזי יחד עם הגרסה האינסטרומנטלית של האלבום בגרמניה, וב-11 בדצמבר הוציאה ריהאנה שבעה רמיקסים של השיר במספר מדינות.
השיר הוא בלדת מיד-טמפו פופ ו-R&B שמכילה אלמנטים אפלים, חולניים ומתוחים.
בשיר יש שילוב של גיטרה, פסנתר, וסינתיסייזרים שמנגנים על קו בס היוצרים את ההשפעה על השירה של ריהאנה.
השיר נכתב במפתח של F בקצב של 83 פעמיות לדקה כאשר טווח קולה של ריהאנה משתרע בין מ-F♯3 ל-C5. מבחינה לירית השיר מתאר אדם אשר שם קץ לחייו במשחק רולטה רוסית כמטאפורה לסיום פתאומי של מערכת יחסים רומנטית, שאותה מבקרי מוזיקה השוו למערכת היחסים של ריהאנה עם בראון.
גרג קוט מ"שיקגו טריביון" אמר כי המילים של השיר משוות מערכת יחסים למשחק קטלני שנעשה מתוך בחירה.
אנדי ג'יל מ-The" "Independent תיאר את הנושא של השיר כ"מצב של מערכת יחסים".
טוד מרטנס מ"לוס אנג'לס טיימס" כתב שאף על פי שמילות השיר הן מעורפלות וגורמות להצעת השערות הם "רומזים על מצב שאי אפשר לרצות להיות באמצע".
סשה רסנדה מ"מישיגן דיילי" כתבה: "הבלדה, שמתארת משחק מטומטם כמטאפורה שהיא לא כל כך מתוחכמת להצגת יחסים בעייתיים ומשיגה את כוונתה החולנית לכאורה."
השיר נפתח בסולו גיטרה ולאחר מכן מתחילות פעימות אשר מלוות את כל השיר.
לאורך כל השיר מוצגת מטאפורה של רולטה רוסית כסיום טרגי של מערכת יחסים רומנטית.
הבית הראשון כתוב בצורת דיאלוג בין בחור כל שהוא לבין ריהאנה עצמה, בבית הראשון הבחור מנסה להרגיע אותה ולמנוע ממנה לבצע את מעשיה.
לאחר מכן ישנו מעבר לפזמון בו ריהאנה מגיבה לדבריו של הבחור ומתארת לו את לבטיה ורגשותיה.
גם בבתים הבאים הדיאלוג בין השניים ממשיך ומוצגים גם לבטיה של ריהאנה, פחדיה וחששותיה.
השיר מסתיים בקול של ירייה ובכך מציג את סופו הטרגי של הסיפור.
בארצות הברית השיר הגיע בבכורה למקום ה-100 ובשבוע השלישי שלו הגיע למקום ה-9 עם מכירות של 132 אלף עותקים ובכך הפכה לאמנית הנשית השנייה עם הכי הרבה שירים שהגיעו לעשירייה הפותחת בעשור הראשון המאה ה-21 בארצות הברית.
בנוסף לכך השיר הצליח להגיע למקום ה-9 גם במצעד הדיגיטלי,.
במצעד הפופ השיר זכה להצלחה פחותה כאשר הגיע למקום ה-21. גם במצעד שירי ההיפ-הופ וה-R&B השיר זכה להצלחה פחותה כאשר הגיע למקום ה-49 בלבד.
אך במצעד שירי הדאנס השיר זכה להצלחה רבה כאשר הגיע למקום הראשון לאחר 7 שבועות.
מבחינה מסחרית השיר גם זכה להצלחה רבה כאשר הגיע למעמד פלטינה כפולה.
גם בקנדה השיר זכה להצלחה כאשר הגיע גם שם למקום ה-9.
גם בניו זילנד השיר זכה להצלחה והגיע למקום ה-9. תחילה הוא נכנס למקום ה-19 בבכורה ושבוע לאחר מכן כבר עלה למקום ה-9. הוא נשאר בסך הכל 12 שבועות במצעד והגיע למעמד זהב במדינה.
באוסטרליה השיר הגיע לראשונה למקום ה-11 ובשבוע שלאחר מכן הגיע למקום ה-7 ונשאר בעשירייה הפותחת 3 שבועות וסך הכל 12 שבועות מצעד.
מבחינה מסחרית השיר גם זכה להצלחה כאשר הגיע למעמד זהב.
גם באירופה השיר זכה להצלחה כשאר הגיע למקום השני במצעד האירופאי.
בבריטניה השיר הגיע לראשונה למקום ה-6 ושבוע לאחר מכן עלה למקום השני ובכך הפך לשיר ה-11 של ריהאנה שמגיע לחמישייה הפותחת במדינה.
גם במצעד ה-R&B של בריטניה השיר זכה להצלחה כאשר הגיע למקום הראשון ונשאר שם 3 שבועות.
נכון לאוגוסט 2011 השיר עומד על מכירות של 360 אלף עותקים בבריטניה.
גם בשאר אירופה השיר זכה להצלחה כאשר הגיע למקום הראשון בסלובקיה, נורווגיה ושווייץ, לחמישייה הפותחת באוסטריה, בלגיה, פינלנד, גרמניה, הונגריה, אירלנד, סקוטלנד ושוודיה.
ולעשירייה הפותחת בדנמרק, איטליה וספרד.
נכון הליום השיר עומד על מכירות של 3 מיליון עותקים.
הקליפ בוים על ידי אנתוני מנדלר שביים את מרבית הקליפים של ריהאנה ביניהם "Disturbia" ו-"Take a Bow".
בנובמבר 2009 ריהאנה הופיעה והתראיינה בגרמניה עבור "TV total" וחשפה הצצה של חצי דקה לקליפ.
בריאיון ל-"MTV News" מנדלר אמר: "המטרה הייתה עם כל המילים של השיר הזה והמשמעות שלו לא לעשות כמה דברים סימבוליים או דימויים אלא משהו שהוא באמת מאתגר מבחינה וויזואלית".
הקליפ נפתח כאשר ריהאנה על רצפה של תאי גזים ושלושה גברים שלבושים במדים מסתובבים סביב הזמרת ומנסים לסחוט ממנה מידע.
לאחר מכן הסצנה מתחלפת וריהאנה נראית בחדר סגור ומעומעם כאשר היא יושבת מול בן זוגה (אותו מגלם ג'סי ויליאמס) ועל השולחן מונח אקדח.
לקראת סוף הקליפ נראית ריהאנה ביער חשוך עומדת מול מכונית שדוהרת לעברה ודורסת אותה ובסוף הקליפ נראית ריהאנה מתחת למים כאשר היא נורית מכל עבר וכדור אחד מפלח את גרונה.
הקליפ נגמר בהישמע קול ירייה, ככל הנראה לאחר שריהאנה ובן זוגה התאבדו.
הביקורות על הקליפ היו מעורבות.
ג'יימס מונטגומרי מ-MTV סקר את הסרטון: "אין לכאורה שום תחתית לעומק העמוק.
ריהאנה מתנפנפת בסרט הווידאו החדש שלה 'Russian Roulette', ירידה קלסטרופובית כהה, שהיא קריפית יותר מכל מה שעשתה אי פעם בעבר." קייטי הול מההאפינגטון פוסט העירה כי: "הסרטון מגיע ממקום חשוך למדי ומספר סיפור מדכא יותר מאשר "Bad Romance" של ליידי גאגא.
על פי דניאל קרפס מ"רולינג סטון", "יש הרבה דימויים המושפעים מהתקרית של ריהאנה וכריס בראון מפברואר 2009, כולל מכונית נוסעת המתקרבת לריהאנה כשהיא עומדת לבדה בלילה- רגע שנראה כמראה האירועים מיד לאחר ההתקפה." מייגן מאסטרס מ-E!
השיר הוא שיר על אלימות וכך גם הקליפ".
בעקבות שחרור האלבום ריהאנה ביצעה את השיר בבריטניה בהופעת קידום מכירות של נוקיה באקדמית בריקסטון בלונדון לצד שירים נוספים.
לאחר שחרורו של האלבום בארצות הברית היא החלה בלבצע הופעות על מנת לקדם את מכירות האלבום.
בהופעה ב-Good Morning America היא ביצעה את השיר לצד שירים נוספים כחלק מסדרת הופעות בסתיו בניו יורק.
יום למחרת היא ביצעה את השיר שוב בתוכנית Late Show with David Letterman.
ב-29 בנובמבר ריהאנה טסה שוב לבריטניה כדי לבצע את השיר בעונה השישית של התוכנית אקס פקטור.
בפברואר 2010 הופיעה ב-AOL Sessions עם השיר לצד שירים נוספים.
בנוסף היא גם ביצעה את השיר במהלך סיבוב ההופעות Last Girl on Earth Tour מלבד בחלק האוסטרלי של סיבוב ההופעות.
בנוסף לשיר בוצעו מספר גרסאות כיסוי.
ג'ורג' מייקל ביצע גרסת כיסוי של השיר במהלך סיבוב ההופעות שלו Symphonica Tour.
בנוסף לשיר גם שוחרר גרסת כיסוי באיטלקית ששוחררה על ידי הצמד האיטלקי Paola e Chiara ב-2010.
ניק לוין מ-Digital Spy שיבח את השיר ורא לו "מומחיות שחוזרת למאמץ".
הוא הוסיף ואמר כי "השיר הוא אמיץ, מבריק, ריאליסטי וביזארי מספיק כדי להרחיק זמרות פופ ו-R&B אחרות כמו ליידי גאגא." לדבריי לוין השיר הוא אחד מהביצועים הווקאלים הטובים ביותר שלה ומראה את ריהאנה צומחת מול הקהל.
וויל היינס מ-Consequence of Sound כינה את השיר כערך מרכזי והוסיף כי הוא בולט ביחס לשירים אחרים באלבום אשר מוכיח כי "האלבום הוא תהליך מזכך עבור הזמרת".
טוד מרטנס "מלוס אנג'לס טיימס כתב: "שאף על פי שקשה לדמיין את השיר שינוגן במכונית או במועדון, זה חומר מושך תשומת לב, שעומד בדריכות מוחלטת- בניגוד לניגודיות מוחלטת של רוב נופי הפופ הנוכחיים".
אליב מאלון מ-NME כתב כי Rated R הוא אלבום על כוח ושליטה שבו "Russian Roulette" קובע את סדר היום.
אנדי ג'יל מ-"The Independent" כתב שלשיר יש שם "מלהיב מאוד".
סיימון ווז'יק-לוינסון כתב כי: "אף על פי שריהאנה לקחה סיכון הוא משתלם".
הוא הוסיף וכתב גם "שריהאנה נמצאת במצב מעולה לאורך כל הדרך, והכתוב שלה ני-יו הוא חסכוני ומרתק כרגיל".
הצוות של MTV Newsroom כתב "שהשיר שומר על איזה שהיא גישה ואווירה שהפכו את ריהאנה לאמן שלם".
שרה רודמן מ-"The Boston Globe" כתבה "שהשיר הוא עגמומי אבל מכוון הרבה יותר מדי...
יש בו שקית הפתעות מלאה בתמונות אך לא מספיק מגובשות".
סוקר של מגזין "OK!" כתב על השיר שיש לו "ביט עגמומי שאמור להחזיר את ריהאנה למצעדים, אבל יכול לגדול עליך."
אנדי קלמן מ-AllMusic הצהיר כי "בשירל ריהאנה היה רצון פתאומי להתגרות גם אם זה בהקשר מטאפורי." ראיין דומבאל מ-"Pitchfork" כתב כי "השיר נשמע כמו שיר רע של סלין דיון עם קולות של אקדח שנשמע כמו פחית של תרסיס צבע".
רוב הרווילה מ-The Village Voice הצהירה כי "ההרכב המוזיקלי של השיר הופך אותו ללא נעים להאזנה".
כריס ריצ'רדס מהוושינגטון פוסט כתב "שבשיר יש ביט כבד ופזמון נשכח".
הוא הוסיף ואמר כי "קול הירייה שבסוף שהיר נועד להציל את הפוטנציאל המבוזבז שלו.
כתיבה והפקה- ניו-יו, צ'אק הרמוני
הקלטת מוזיקה- מייק "טראקגורו" ג'ונסון
עזור הקלטת מוזיקה- קווין הנדסון
2010מיקוםAustria46Belgium בלגיה (פלנדריה)100בלגיה (ולוניה)31אירופה9צרפת36 גרמניה59איטליה94רומניה29ספרד33שוודיה69שווייץ33ארצות הברית (דאנס)49
מדינהתוארמכירותאוסטרליהפלטינה70,000דנמרקזהב7,500איטליהזהב30,000ניו זילנדזהב7,500ספרדזהב20,000שוודיהפלטינה20,000שווייץזהב15,000הממלכה המאוחדתפלטינה600,000ארצות הבריתפלטינה x22,000,000
מדינהתאריךפורמטחברת תקליטיםבכל העולם21 באוקטובר 2009רדיודאף ג'אםארצות הברית27 באוקטובר 2009רדיו עכשווי • רדיו קצבי • רדיו אורבאניאוסטרליה 2 בנובמבר 2009הורדה דיגיטליתדנמרקפינלנדצרפתאירלנדאיטליהיפןהולנדניו זילנדנורווגיהפורטוגלספרדשוודיההממלכה המאוחדתצרפת13 בנובמבר 2009דיסקUniversal Musicגרמניהדנמרק14 בדצמבר 2009רמיקסים דיגיטלייםדאף ג'אםפינלנדהולנדנורווגיהפורטוגלספרדשוודיה
S&M (בעברית: סאדומזוכיזם) הוא הסינגל הרביעי של זמרת הפופ ריהאנה, מתוך אלבום האולפן החמישי שלה, Loud.
השיר S&M, שנכתב על ידי חבורת ההפקה סטארגייט, יצא כסינגל ב-21 בינואר 2011, ושוחרר כסינגל השלישי מהאלבום Loud.
השיר הגיע לעשירייה הראשונה במצעדי פזמונים של 12 מדינות, בתוכן אוסטרליה, בה הגיע למעמד של פלטינה ולמקום הראשון במצעד.
בשל תוכנו הפרובוקטיבי, הווידאו קליפ של השיר הוגבל לשידור בערוצי MTV, והוקרן בשעות הלילה בלבד.
הקליפ גם הוגבל במספר צופיו באתר יוטיוב כאשר רק משתמשים שמעל גיל 18 יכולים לצפות בקליפ.
החסימה ירדה ב-2013. אף על פי שהקליפ הוגבל במספר צופיו ביוטיוב הוא גרף מעל 46 מיליון צפיות באתר.
השיר מכר 3.5 מיליון עותקים בארצות הברית (פלטינה משולשת), מעל 600 אלף עותקים בבריטניה (פלטינה), ו-125,500 עותקים בצרפת.
השיר הגיע למעמד זהב בבלגיה ובמדינה נוספת ומכר 7 מיליון עותקים בעולם, מה שהופך אותו לאחד מהסינגלים הנמכרים ביותר.
השיר זכה להצלחה בינלאומית גדולה, ולאחד השירים המזוהים עם ריהאנה.
השיר שהה שבועות רבים ב-20 הגדולים במצעד ה-iTunes ומצעד הפזמונים האמריקני בילבורד הוט 100. בשני המצעדים הללו זכה השיר במקום הראשון, וזאת בשל הרמיקס המשותף עם בריטני ספירס.
S&M Remix הוא הרמיקס הרשמי לשיר S&M, שהקליטה ריהאנה בשיתוף עם הזמרת בריטני ספירס.
בזכות הרמיקס קטף השיר את המקומות הראשונים במצעדים רבים (ביניהם הבילבורד הוט 100).
בסוף שנת 2011, קבע מגזין בילבורד במצעד הסיכום השנתי, שההופעה המשותפת של ספירס וריהאנה לשיר בטקס פרסי הבילבורד, היא ההופעה הטובה ביותר בטקס פרסים לשנת 2011, עם רוב של 47% מן ההצבעות.
באפריל 2011 יצא רמיקס לשיר, שבו הצטרפה לריהאנה זמרת הפופ המצליחה בריטני ספירס, בשיתוף פעולה ראשון בין שתי הזמרות.
לגרסת הרמיקס התווסף בית נוסף ופרובוקטיבי בביצועה של בריטני ספירס.
הרמיקס הוקלט לאחר שריהאנה ערכה סקר בקרב עוקביה בטוויטר ושאלה עם מי רוצים מעריציה שהיא תבצע את הרמיקס לשיר.
לאחר שמרבית הקולות היו לטובתה של ספירס, הציעה חברת התקליטים של ריהאנה למנהליה של ספירס לשתף פעולה עם ריהאנה.
לאחר מספר ימים הוקלט הרמיקס ושוחרר כסינגל רשמי לרדיו.
לאחר שבועיים של לבטים הוחלט לא לצלם וידאו קליפ לרמיקס, אך לעומת זאת הרמיקס המשותף של הזמרות התנגן ברדיו במקום השיר המקורי.
בזכותו של הרמיקס הצליחו צמד הזמרות לזקוף לזכותן להיט נוסף במקום הראשון במצעד הפזמונים האמריקני בילבורד הוט 100, כאשר זהו השיר העשירי של ריהאנה במקום הראשון והחמישי של בריטני.
הרמיקס זכה לביקורות טובות ממרבית מבקרי המוזיקה בכל העולם והוכתר בשיתוף הפעולה של השנה.
ב-22 במאי 2011 טקס פרסי הבילבורד האמריקני, פתחו ריהאנה ובריטני את ערב הטקס עם הרמיקס המשותף שלהן.
תחילה שרה ריהאנה לבד על הבמה את החלק שלה, ולקראת סוף השיר הצטרפה בריטני להופעה.
מינימלי עם שלשלאות עם ידיהן, כיאה למשחקי הS&M, עם שני עמודי חשפנות, ורקדנים שהתלבשו בהתאם.
את ההופעה סיימו השתיים במלחמת כריות.
ההופעה הוכתרה כשיא הערב וסוקרה במקומות רבים ביום למחרת.
Ryzen (בעברית: רייזן) היא סדרת מעבדים המיוצרת על ידי AMD.
הסדרה הוכרזה רשמית לראשונה בדצמבר 2016 בפסגת "New Horizon" שעורכת AMD.
מעבדי הסדרה משתמשים בתושבות AM4 עד לסדרת 5000, החל מסדרת 7000 משתמשים בתושבות AM5. פרט למעבדי Threadripper, המשתמשים בתושבות TR4 ו-STRX4.
הדור הראשון של סדרת מעבדים הזו התבסס על ארכיטקטורת "Zen".
בניגוד לבאים אחריו, כלל המעבדים בדור זה לא כללו רכיב גרפי.
פירוט מעבדי הדור הראשון של רייזןשם המעבדמספר ליבותמספר נימיםמהירות בסיסית (בג'יגהרץ)מהירות מואצת (בג'יגהרץ)צריכת חשמל (TDP)זיכרון מטמוןRyzen 3 1200443.1 GHzעד 3.4 GHz65WL1: 384 KB
Raven Ridge- דור המעבדים השני בסדרה
מנכ"לית AMD, ליסה סו, אישרה במהלך חודש מרץ 2017 ב-רדיט שגם יחידות APU ימותגו כ-Ryzen.
באופן מסורתי, יחידות APU של AMD מותגו בנפרד מיחידות ה-CPU.
המיתוג עודכן מאוחר יותר ל-Ryzen Mobile ו-AMD הצהירה שהמוצרים יהיו בעלי ביצועים גבוהים יותר וצריכת חשמל נמוכה יותר מאשר הדור הקודם של APU.
כמו כן, המעבדים מסדרה זו התבססו על ארכיטקטורת "Zen+".
+מעבדי הדור השני של רייזן למחשבים ניידים- Ryzen Mobileשם המעבדמספר ליבותמספר נימיםרכיב גרפי במעבדמהירות בסיסית (בג'יגהרץ)מהירות מואצת (בג'יגהרץ)צריכת חשמל (TDP)זיכרון מטמוןRyzen 3 2200U24Radeon Vega 32.5 GHzעד 3.4 GHz15WL1: 384 KB
+מעבדי הדור השני של רייזן למחשבים אישייםשם המעבדמספר ליבותמספר נימיםרכיב גרפי במעבדמהירות בסיסית (בג'יגהרץ)מהירות מואצת (בג'יגהרץ)צריכת חשמל (TDP)זיכרון מטמוןAthlon 200GE24Radeon Vega 33.2 GHzלא צוין35WL1: 192 KB
הדור השלישי של סדרת המעבדים מבוססים בשיטת ייצור של 7 ננומטר ו(רובם) על הארכיטקטורה "Zen 2" (לצד מספר מעבדי "Zen+" דוגמת רייזן 3 3200G).
המעבדים מסדרה זו הם אף המוצרים הראשונים אי פעם שיוצאים לאור לצרכנים כשהם מבוססים על שיטת הייצור של 7 ננומטר.
כמו כן, בדור זה נוספו לראשונה גם מעבדי רייזן 9, עבור מחשבים נייחים בלבד, הכוללים 12 ליבות לכל הפחות.
+מעבדי הדור השלישי של רייזן למחשבים ניידים- Ryzen Mobileשם המעבדמספר ליבותמספר נימיםרכיב גרפי במעבדמהירות בסיסית (בג'יגהרץ)מהירות מואצת (בג'יגהרץ)צריכת חשמל (TDP)זיכרון מטמוןAthlon 300U24Radeon Vega 32.4 GHzעד 3.3 GHz15WL1: 193 KB
+מעבדי הדור השלישי של רייזן למחשבים אישייםשם המעבדמספר ליבותמספר נימיםרכיב גרפי במעבדמהירות בסיסית (בג'יגהרץ)מהירות מואצת (בג'יגהרץ)צריכת חשמל (TDP)זיכרון מטמוןAthlon Pro 300GE24Radeon Vega 33.4 GHzלא צוין35WL1: 192 KB
בשנת 2025, AMD השיקה את סדרת Ryzen AI, סדרת מעבדים המשלבת יכולות NPU לבינה מלאכותית עם ביצועים גרפיים מתקדמים.
דגמי הסדרה מיועדים במיוחד למחשבים ניידים ומספקים שילוב של חיסכון בחשמל וביצועים גבוהים במשימות מבוססות AI.
אחד הדגמים הבולטים בסדרה הוא Ryzen AI MAX+ 395, הכולל יחידת NPU ייעודית וביצועי גרפיקה המתקרבים לכרטיס המסך RTX 4060.
המעבדים בסדרה זו מציעים תמיכה משופרת בזיכרון DDR5 ובתקן PCIe 5.0, ומיועדים להאצת משימות כמו זיהוי דיבור, עיבוד תמונה, וייעול ביצועים בתוכנות יצירה.
מעבדי ה-Threadripper בדור זה כוללים תמיכה ב-PCIe 4, ומשתמשים בתושבת חדשה- sTRX4. מעבדים מסוג זה הוכרזו לראשונה ב-7 בנובמבר 2019.
+מעבדי Threadripper מהדור השלישישם המעבדמספר ליבותמספר נימיםרכיב גרפי במעבדמהירות בסיסית (בג'יגהרץ)מהירות מואצת (בג'יגהרץ)צריכת חשמל (TDP)זיכרון מטמוןRyzen Threadripper 3960X2448אין3.8 GHzעד 4.5 GHz280WL1: 2.25 MB
מעבדי הסדרה למחשבים ניידים בדור זה (בעלי שם הקוד Renoir) הוכרזו בתערוכת CES 2020. הם המעבדים הראשונים המיוצרים על ידי AMD בטכנולוגיית 7 ננומטר.